b'\n_START_ARTICLE_\nNemanja Mati\xc4\x87\n_START_SECTION_\nKo\xc5\xa1ice\n_START_PARAGRAPH_\nMati\xc4\x87 menandatangani kelab Ko\xc5\xa1ice pada 2007 dan bersama kelab tersebut sehingga musim panas 2009. Ketika hidup di Slovakia, beliau memiliki kewarganegaraan Slovak.\n_START_SECTION_\nChelsea\n_START_PARAGRAPH_\nPada 18 Ogos 2009, Mati\xc4\x87 menandatangani kelab Chelsea dari MFK Ko\xc5\xa1ice dengan bayaran sebanyak sekitar \xc2\xa31.5 juta untuk kontrak empat tahun. Beliau telah diberi jersi bernombor 24 dari Chelsea tetapi beliau tidak membuat debutnya kerana memasuki kejohanan bawah-21 2009. Beliau hanya duduk di bangku simpanan ketika Piala Liga Inggeris menentang Queens Park Rangers pada 23 September 2009, Chelsea menang 1-0. Mati\xc4\x87 membuat debut Liga Perdana Inggeris bersama Chelsea pada 21 November sebagai pemain gantian menggantikan Florent Malouda pada minit ke-69 ketika menentang Wolverhampton Wanderers, Chelsea menang 4-0._NEWLINE_Pada 23 Ogos 2010, Mati\xc4\x87 berpindah ke kelab Belanda, Vitesse dalam pinjaman selama setahun bersama rakan sepasukan Slobodan Rajkovi\xc4\x87 dan Matej Dela\xc4\x8d.\n_START_SECTION_\nBenfica\n_START_PARAGRAPH_\nPada 31 Januari 2011, Mati\xc4\x87 berpindah ke kelab gergasi Portugal, Benfica dengan bayaran \xe2\x82\xac25 juta (\xc2\xa321M) dalam perjanjian pertukaran pemain Brazil, David Luiz. Di bawah pengurus Benfica Jorge Jesus, Mati\xc4\x87 ditukar dari bermain sebagai playmaker ke pertahanan pemain tengah (DMC)._NEWLINE_Pada 14 April 2012, Mati\xc4\x87 memulakan kerjayanya di Benfica ketika Perlawanan Akhir Ta\xc3\xa7a da Liga 2012 menentang Gil Vicente di mana beliau memenangi trofi pertama bersama kelab Lisbon itu._NEWLINE_Pada 13 Januari 2013, Mati\xc4\x87 menjaringkan gol pertamamya bersama Benfica dalam perlawanan O Cl\xc3\xa1ssico menentang musuh tradisi, Porto. Sehari kemudian, beliau dikhabarkan telah dilanjutkan kontrak sehingga 2018 dengan bayaran \xe2\x82\xac45 juta._NEWLINE_Dalam perlawanan kedua pusingan ke-32 Liga Eropah menentang Bayer Leverkusen, Mati\xc4\x87 menjaringkan gol dengan menanduk masuk selepas Lima melakukan hantaran lintang tepat pada beliau ketika minit terakhir perlawanan, beliau membantu Benfica menang dalam agregat 3-1. Mati\xc4\x87 merupakan skuad utama Benfica untuk menjuarai kempen Primeira Liga 2012\xe2\x80\x9313 sejak kelab Lisbon itu memenangi sejak 2010. _NEWLINE_Pada 15 Mei, Mati\xc4\x87 berhadapan dengan bekas kelabnya, Chelsea dalam perlawanan akhir Liga Eropah di Amsterdam tetapi Benfica tewas 2-1 selepas tandukan Branislav Ivanovi\xc4\x87 pada minit akhir perlawanan mengaburkan harapan Benfica untuk menang. Pada 4 Julai 2013, beliau tercalon dalam Pemain Terbaik Primeira Liga. Pada 13 Januari 2014, Mati\xc4\x87 menduduki tempat kedua dalam Anugerah Pusk\xc3\xa1s FIFA di belakang Zlatan Ibrahimovic dari Sweden\n_START_SECTION_\nKembali ke Chelsea\n_START_PARAGRAPH_\nPada 15 Januari 2014, Mati\xc4\x87 menyertai semula ke Chelsea dengan bayaran sebanyak \xc2\xa321 juta dalam kontrak lima setengah tahun. Beliau membuat debut kedua bersama kelabnya empat hari kemudian dengan menggantikan Willian dalam perlawanan kemenangan 3-1 ke atas Manchester United._NEWLINE_Pada 3 Februari, Mati\xc4\x87 membuat perlawanan Liga Perdana pertama bersama Chelsea menentang musuh utama Manchester City. Beliau telah dianugerahkan sebagai Pemain Terbaik Perlawanan oleh Sky Sports apabila Chelsea menumpaskan United 1-0._NEWLINE_Gol pertamanya di Liga Perdana berlaku pada 30 Ogos 2014 dalam perlawanan menentang Everton, 6-3. Sebulan kemudian, Mati\xc4\x87 menjaringkan gol kemenangan untuk Chelsea menentang Sporting CP dalam peringkat kumpulan Liga Juara-Juara. Gol Mati\xc4\x87 menghancurkan rekod kebal Sporting yang tidak pernah kalah di laman sendiri dalam masa empat tahun. Pada 5 November dalam kejohanan yang sama, beliau menjaringkan gol untuk Chelsea ketika seri 1-1 menentang NK Maribor.\n_START_SECTION_\nKerjaya antarabangsa\n_START_PARAGRAPH_\nDebut Mati\xc4\x87 untuk pasukan bawah-21 Serbia berlaku ketika menentang came in a match against Denmark pada 11 Oktober 2008. Selepas tiga perlawanan dan tiga gol untuk skuad bawah-21 Serbia, beliau telah dipanggil untuk menyertai pasukan senior dan membuat debut untuk pasukan senior ketika perlawanan persahabatan menentang Poland oada 14 Disember 2008 di mana Serbia tewas 1-0._NEWLINE_Mati\xc4\x87 mengambil bahagian dalam Kejohanan bawah-21 UEFA 2009 di mana beliau bermain selama 85 minit menentang Itali dalam perlawanan pertama peringkat kumpulan, seri 0-0. Dalam perlawanan, Mati\xc4\x87 telah tercedera selepas berlanggar dengan penyerang Itali, Sebastian Giovinco. Kaki kanan beliau telah retak dan terpaksa melakukan pembedahan._NEWLINE_Pada Disember 2012, Mati\xc4\x87 mengumumkan beliau tidak akan bermain untuk pasukan kebangsaan Serbia ketika Sini\xc5\xa1a Mihajlovi\xc4\x87 menjadi jurulatih. Alasan yang diberi ialah beliau tidak berpuas hati dengan jurulatihnya yang selalu memasukkan beliau di akhir perlawanan. Pada 6 September 2013, Mati\xc4\x87 kembali kepada pasukan kebangsaannya dalam kelayakan Piala Dunia 2014 menentang Croatia, beliau masuk kepadang pada minit ke-75.'